Այս իրականութեան մասին շատերս գիտենք: Տարբերութիւնը այն է խորհրդային շրջանէն, որ յիշեալ ժխտական երեւոյթները այսօր շատ աւելի տարածուած են ու խորացած: Խորհրդայինի ժամանակ Մոսկուայի վախը կար: Այսօր այդ չկայ ու պաշտօնեաներ աւելի լկտի ու ագահ դարձած են: Ու հարցը միայն «վերը» գտնուողներուն հարցը չէ: Անձնապէս ճանչցած եմ անհատներու, որոնք երբ «վարը» կը գտնուէին կը հայհոյէին կաշառակերներուն, բայց երբ իրենք «վերը» հասած են նոյնը ըրած են եւ աւելին: Ահա այս է պատճառը, որ ընտրութիւններուն ժամանակ մեծ թիւով մարդիկ իրենց ձայնը կը ծախեն չնչին գումարներու դիմաց: